লেকার্স পাবলিক স্কুল এন্ড কলেজ
লেকার্স পাবলিক স্কুল এন্ড কলেজ বা এলপিএসসি (LPSC) হল বাংলাদেশের রাঙ্গামাটি জেলার কাঁঠালতলিতে অবস্থিত একটি বেসরকারি শিক্ষা প্রতিষ্ঠান। এটি বাংলাদেশ সেনাবাহিনীর রাঙ্গামাটি সেনানিবাসে অবস্থিত ৩০৫ পদাতিক ব্রিগেড কর্তৃক পরিচালিত হয়। স্কুলটি ১৯৯১ সালের ২৩ ফেব্রুয়ারি স্থাপিত হয়। পরবর্তীতে ২০১৫ সালে উচ্চ মাধ্যমিক অধ্যয়নের জন্য কলেজ শাখা উন্মুক্ত করা হয়। এটি রাঙ্গামাটি শহরে বসবাসরত সামরিক বেসামরিক সকল সম্প্রদায়ের শিক্ষার্থীদের, বিশেষত রাঙ্গামাটি অঞ্চলে এবং এর আশেপাশের অঞ্চল থেকে আসা পিছিয়ে পড়া শিক্ষার্থীদের সুশিক্ষা নিশ্চিত করার লক্ষ্যে প্রতিষ্ঠিত হয়। প্রতিষ্ঠানটি মূলত সেনাবাহিনী কর্তৃক ক্যান্টনমেন্টের আদলে পরিচালিত হয়।